**Cenu aptauja**

**Satura veidošana EPALE Latvijas sadaļai**

**Tehniskā specifikācija**

Izglītības un zinātnes ministrijas īstenotais Eiropas Komisijas Erasmus+ projekts “EPALE Nacionālais atbalsta dienests” veic aptauju, lai iegūtu cenu piedāvājumus satura veidošanai (situācijas izpēte, materiāla vākšana un publikācijas sagatavošana) EPALE – Eiropas pieaugušo izglītības elektroniskās platformas – Latvijas sadaļai.

1. **Pasūtītājs:** Izglītības un zinātnes ministrijas īstenotais Eiropas Komisijas Erasmus+ projekts “EPALE Nacionālais atbalsta dienests” (Eiropas Komisijas Granta līgums Nr. 2018-2221/001-001, (projekta Nr. 604377-EPP-1-2018-1-LV-EPPKA 2-EPALE NSS)) (turpmāk – Projekts) Vaļņu iela 2, Rīga, LV-1050, Latvija.
2. **Kontaktpersona:** Projekta vadītāja Sanda Roze, tālr. 67047959, e-pasts: sanda.roze@izm.gov.lv.
3. **Cenu aptaujas priekšmets:** EPALE projekta mērķu realizācijai nepieciešama tēmu izpēte, satura ekspertīze un rakstu veidošana EPALE – Eiropas pieaugušo izglītības elektroniskajai platformai.
4. **Tehniskā specifikācija:**
	1. Pasūtītājs pasūta un Izpildītājs apņemas sniegt šādus pakalpojumus (turpmāk – Pakalpojums):
		1. Veikt situācijas izpēti un sagatavot publicēšanai EPALE platformā **analītiskus rakstus** par pieaugušo izglītības situāciju Latvijā, iegūstot un kompilējot informāciju no vismaz četriem atšķirīgiem avotiem; nodrošināt publikāciju raksturojošu vizuālo materiālu;
		2. Veikt situācijas izpēti un sagatavot publicēšanai EPALE platformā **intervijas** ar Latvijas pieaugušo izglītībā būtiskām personām; nodrošināt publikāciju raksturojošu vizuālo materiālu;
		3. Veikt situācijas izpēti un sagatavot publicēšanai EPALE platformā **komentārus** par Latvijas pieaugušo izglītības situācijas aktuālajām norisēm, iegūstot informāciju no vismaz diviem atšķirīgiem avotiem; nodrošināt publikāciju raksturojošu vizuālo materiālu;
		4. sagatavot vismaz 1 (vienu) publikāciju katru mēnesi, sākot no līguma noslēgšanas brīža;
		5. nodrošināt Pakalpojuma izpildi atbilstoši augstiem žurnālistikas profesionālajiem un ētikas standartiem;
		6. izmantot ar pieaugušo izglītību saistītu profesionālo leksiku un terminoloģiju, kā arī ievērojot labas latviešu literārās valodas noteikumus un praksi;
		7. konsultēties un saskaņot ar Pasūtītāju katras publikācijas tēmu;
		8. ievērot EPALE platformā izmantoto publikāciju stilistiku;
		9. Izpildītājam jāpamato atbilstoša profesionālā kvalifikācija Pakalpojuma veikšanai;
		10. Izpildītājam jānorāda piekļuve iepriekš publicētiem līdzīga formāta rakstiem;
		11. Izpildītājam jāgarantē Pakalpojuma regularitāte.
5. **Plānotā līguma summa:** **EUR 1800,00** (viens tūkstotis astoņi simti *euro* 00 centi**)**. Norādītajā līgumcenā ir ietvertas visas ar Pakalpojuma sniegšanu saistītās izmaksas, tai skaitā visi nodokļi un nodevas:
	1. Pakalpojuma cena atkarībā no sagatavotā materiāla formas un apjoma:
		1. Intervija: līdz 10 000 rakstu zīmēm (ar atstarpēm) – ne vairāk kā 180,00 (viens simts astoņdesmit *euro* 00 centi);
		2. Analītisks raksts: līdz 8000 rakstu zīmēm (ar atstarpēm) – ne vairāk kā 130,00 (viens simts trīsdesmit *euro* 00 centi);
		3. Komentārs: līdz 5000 rakstu zīmēm ( ar atstarpēm) – ne vairāk kā 85,00 (astoņdesmit pieci *euro* 00 centi).
6. **Pakalpojuma izpildes laiks**: no līguma noslēgšanas brīža līdz Pakalpojuma pilnīgai izpildei, bet ne vēlāk kā līdz 2022. gada 15. martam.
7. **Piedāvājuma iesniegšanas kārtība:** Piesakoties iepirkumam, pretendenti nosūta uz e-pastu sanda.roze@izm.gov.lv savu finanšu piedāvājumu saskaņā ar Tehnisko specifikāciju.
8. **Piedāvājuma iesniegšanas termiņš**: četru darba dienu laikā, kopš saņemts uzaicinājums piedalīties cenu aptaujā un tas publicēts [www.izm.gov.lv](http://www.izm.gov.lv) mājaslapā.
9. **Piedāvājuma vērtēšanas kritērijs**: atbilstība Pasūtītāja prasībām un zemākā cena EUR.